Droom jy oor ‘n toekoms vir jou kind? Een waarin hy of sy na die beste van hul vermoë ontsluit word om ‘n onseker toekoms, waaroor geen van ons beheer het, tegemoet te gaan. Jy kan jou kind geen groter geskenk gee as dit nie. Die reëls van die spel het verander. Universiteite keur nou slegs kinders op akademiese prestasies. Ek weet (en dit is vir die afgelope ses jaar bevestig deur die departement van onderwys) dat die Hoërskool Witteberg ons streek se top akademiese skool is. Ons meet egter ons sukses aan ons leerders se vordering na skool. Hierdie stelling sal enige tersiêre instansie in Suid Afrika bevestig.
Ons is trots Witteberg en verwelkom jou besoek aan ons webwerf. Mag dit vir jou ‘n oomblik ‘n klein stukkie lig werp op die aktiwiteite van die skool.